113 
2. Stanari zapreme ličinkinu zipku, ali ju razore kao i oko- 
lisnje staničje, pa mjesto zipke vidi se šupljina, razdijeljena 
opnastim pretincima na toliko pregradaka, koliko se je sta- 
nara u šiški smjestilo. I u tom slučaju pogine vlasnik siske. To 
se često nadje u šiškama od Cynips lignicola i C. tinetoria, u 
kojima se nastani Synergus melanopus ili S. vulgaris. 
3. Stanari ne zapreme ličinkine zipke, nego ne zapremljenu 
šupljinu, što ju neke šiške imaju izvan zipke. Njihova prisutnost 
obično ne škodi vlasnikovoj ličinki. G. Mayer je to češće našao 
u šiškama od Cynips polycera, u kojima se je bio nastanio Sy- 
nergus melanopus. Nu može se dogoditi, da se šupljina, u kojoj 
žive stanari, tako poveća, da se vlasnikova zipka i njegova li- 
činka ne mogu razviti. To je opazio G. Mayr u šiškama od Cy- 
nips calycis, u kojima se je nastanio Synergus vulgaris. 
4. Stanari se nastane u šiškinom parenchymu, gdje si pri- 
rede svoje posebne zipke, pa se vlasnikova ličinka može nor- 
malno razviti uz stanare, osim kada se zipke stanara tako pri- 
bliže vlasnikovoj zipki, da se ova ne može normalno razvijali. 
Valjda u tom slučaju potroše ličinke stanara hranivni sloj šiške, 
pa se vlasnik s pomanjkanja hrane ne može dobro razviti. To 
se često opaža u šiškama od Cynips Kollari, koje nastava stanar 
Synergus melanopus i S. Reinhardi. Ovakve se šiške već izvana 
poznaju po tom, što nisu tako okrugle kao obične. 
5. Stanari se nastane u parliji izvan šiške ; tako se nastani 
stanar od Andricus fecundatrix u podlozi hipertrofiranoga pupa, 
u koga su deformirane ljuske izrasle kao artičok i opkoljuju 
pravu šišku. 
Pravilno ostavljaju stanari kasnije šišku nego vlasnici, po 
više tjedana pače i mjesec dana kasnije. Većina ih vrsti prezimi 
kao ličinka u šiški i pojavi se tek dojdućega proljeća. 
Nametnici u šiškama Cynipida. Dočim stanari traže, da po- 
dijele sa vlasnikom šiške hranu, hrane se nametnici od samoga 
vlasnika, koga prije ili kasnije umore. Obično živi u šiški samo 
jedna ličinka, veli Rćaumur, pa ta ličinka premda je odasvud 
zatvorena debelim i čvrstim stijenama, kao u kakvoj nepristupnoj 
tvrdji, ipak ne živi u sigurnosti. Drugi kukci znaju probiti stijene 
zipke i odložiti unutra svoje jajašce, od koga će naslati grabež- 
ljivi crvić, koji će vlasnika šiške pojesti. Otvorimo li šišku, naći 
ćemo često u zipci dva crvića različitoga oblika : Manji se na- 
le) 
